Projecto venus

Le Projecto Venus (The Venus Project in anglese) es un organisation fundate per le statouniteses Jacque Fresco e Roxanne Meadows. Registrate como The Venus Project Inc. e como association sin animo de lucro Future by Design Inc. in le stato de Florida.

Illo pretende eliminar le guerra, le povressa, le elitismo, le devastation ambiental e altere problemas global per un plan global holistic-systemic con le scopo de crear un civilisation mundial pacific, avantiate e sustenibile, superante le systema monetari e de mercato, applicante le methodo scientific directemente al systema social insimul con le automatisation progressive del production, distribution e recyclage, a fin de crear abundantia et equalitate in accesso al benes e servicios e declarar le ressources del Terra como patrimonio commun de tote le habitantes de illo. 

Le plan include un designo technic del citate basate in energias renovabile, in le automatisation industrial del production, le distribution e le recyclage pro le beneficio de tote le personas del planeta, eliminante progressivemente le paradigma de laborar pro superviver o pro acceder al ressources, benes e servicios in le societate, eliminante tamben le systema monetari e de mercato a fin de poter attinger un gestion efficiente del ressources e attinger un transition gradual e global verso lo que se appella Economia Basate in Ressources. Iste organisation considera le politica, le systema monetari e le systema de mercato como methodos obsolete de solutionar problemas, viste que in le nove situation mundial —illo signala— illos ha remanite reducite a generar e perpetuar scarsitate artificial, dissipar ressources e divider le population per methodos ideologic que non habe relation con le leges natural ni son relevante pro le realitate physic del mundo, mais que parte de philosophias, credentias o hypothesis. Le ideologias tamben implicarea prender actiones e organisar le societate al servicio de isse ideologia, e non necessarimente se considerarea in cata momento si le situation del realitate physic o social ha cambiate. In su loco, illo propone le application del methodo scientific, le scientia e le technologia directemente in le systema social pro analysar qual es le situation in cata momento et elaborar un responsa scientific con le scopo del beneficio human et ambiental pro finalmente attinger le beneficio de tote le personas del planeta e le medio ambiente con abundantia, equitate, sustenibilitate et efficientia. 

Illo assecura que le methodo scientific e le stato actual del scientia e le technologia ha superate le possibilitates del systema monetari e de mercato, e illos pote utilisar se pro permitter le abundantia e le efficientia intra le systema social e solutionar le nove problemas global; eliminante desde le radice le elitismo, le disempleo, le povressa structural, le major parte del crimines, le negligentia ambiental, le guerras, le stratification social, le scarsitate e altere problemas social e ambiental. 

Illo debe su nomine al facto de que su centro de investigation de 8.7 hectares es localisate in Venus (Florida), EE.UU.

Categoria:Futuro
Categoria:Systemas economic
Categoria:Ideologias